da en da nl ca da da de es da da da da da da da da da da da da da da da da af da da da nl da pl da da de da da da da da da da da da da da da da nl da en da da es nl da
Region Sjælland kontakter patienter som har fået amputation | Region Sjælland
12.8.2022 15:45:00 CEST | Region Sjælland
Efter tæt dialog med både Styrelsen for Patientsikkerhed, patientforeninger, Patienterstatningen og de øvrige regioner, kontakter Region Sjælland nu alle patienter, som i årene 2016-2021 har gennemgået en amputation. Regionen udvider nu også gennemgangen af patientjournaler, således at patientforløb i perioden 2019-2021 gennemgås.
Region Sjælland har i dag og i går haft gode og konstruktive møder med Styrelsen for Patientsikkerhed i forlængelse af undersøgelsen fra Regionernes Kliniske Kvalitetsudviklingsprogram (RKKP) om niveauet af benamputationer og forebyggende karkirurgiske indgreb i de enkelte regioner.
Selvom Styrelsen for Patientsikkerhed har udtrykt tilfredshed med Region Sjællands handleplan fremadrettet, er der dog også udtrykt bekymring for, hvordan man vil gennemgå patientforløbene og finde patienter, som kunne være blevet unødigt amputeret. Samme bekymring har blandt andet Diabetesforeningen og Amputationsforeningen givet til kende. Region Sjælland har ligeledes været i dialog med Patienterstatningen og de øvrige regioner. Derfor justerer Region Sjælland nu på handleplanen.
Heino Knudsen, regionsrådsformand i Region Sjælland, slår fast, at patienternes tryghed er altafgørende.
- Den her sag har vores fulde opmærksomhed, og vi lytter naturligvis, når patientforeninger og Styrelsen for Patientsikkerhed rejser bekymring. Vores fælles fokus er, at der skal være tryghed for patienterne. Det er altafgørende. Vi har helt fra start i Forretningsudvalget også været åbne for, at der kan blive behov for at justere på vores handleplan. Det vil vi også være fremover, hvis der viser sig behov for flere initiativer til opfølgning, siger Heino Knudsen.
Region Sjælland udvider nu antallet af patientforløb, som skal gennemgås.
Det betyder, at regionen nu vil gennemføre gennemgang af patientjournaler i perioden 2019-2021, som er den del af den perioden 2016-2021, hvor den største variation mellem regionerne ses i RKKP-undersøgelsen.
Regionen vil begynde med at se på borgere, hvor man ud fra en faglig vinkel vurderer, at sandsynligheden for fejl er størst. Region Sjælland vil løbende drøfte resultaterne af undersøgelserne med Styrelsen for Patientsikkerhed.
Region Sjælland holder også fast i en tværsektoriel gennemgang af 80 patientforløb i regionens sundhedsklynger. Det er et godt udgangspunkt for læring og dermed optimering af den fremadrettede indsats på området.
- Vi har haft fokus på, at vi i Region Sjælland særligt har behov for at kortlægge de fulde patientforløb og ikke kun dele af patientforløbene. Netop fordi vi har en særlig udfordring med at få patienterne ind i behandlingsforløb tidligere. Derfor vil vi fortsat i samarbejde med kommuner og almen praksis gennemgå et antal patientforløb, så vi fællesskab kan sikre et fortsat mere nært og sammenhængende sundhedsvæsen, hvor tidlig forebyggelse er en meget vigtig del af indsatsen, siger Jesper Gyllenborg, koncerndirektør i Region Sjælland.
Region Sjælland vil udsende et brev til alle patienter, som har fået foretaget en amputation fra 2016 frem til i dag, hvor regionen informerer om, at de kan kontakte Region Sjællands uvildige patientvejledning for at få rådgivning og om deres mulighed for at søge erstatning hos Patienterstatningen, hvis de mener, de er blevet fejlbehandlet.
Region Sjællands patientvejledning kan kontaktes alle hverdage i tidsrummet 8-20 på tlf. 7015 5001
Tlf:57 87 50 52presse@regionsjaelland.dk
Information om Region Sjælland
Følg pressemeddelelser fra Region Sjælland
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Region Sjælland
PsykInfo sender live: Veje ud af en spiseforstyrrelse6.10.2022 08:00:00 CEST | Pressemeddelelse
Det er vanskeligt at have en almindelig hverdag, hvis man har et svært forhold til mad og til sin krop. Tirsdag den 11. oktober kan du blive klogere på, hvordan det er at leve med en spiseforstyrrelse, og hvordan man kan finde vej ud af den.
Retspsykiatrien udvides med et nyt afsnit5.10.2022 15:16:09 CEST | Pressemeddelelse
Psykiatrien i Region Sjælland har taget det første spadestik til et omfattende byggeri, der i alt kommer til at betyde 22 nye pladser – 12 af dem i retspsykiatrien.
Fra lørdag skal der ringes 1818 for akuthjælp30.9.2022 09:15:00 CEST | Pressemeddelelse
Der skal tastes 1818 fra 1. oktober, når borgerne i Region Sjælland skal ringe til lægevagt, skadestue eller psykiatrisk akutmodtagelse
Depression skal ikke vare evigt22.9.2022 08:00:00 CEST | Pressemeddelelse
Hvordan kan man finde vejen ud af en depression? Det kan du blive klogere på, når PsykInfo Region Sjælland inviterer til gratis arrangement på Høng Bibliotek onsdag den 5. oktober.
PsykInfo inviterer til livetalk om voksenlivet med autisme22.9.2022 08:00:00 CEST | Pressemeddelelse
Onsdag den 28. september sender PsykInfo Region Sjælland en online livetalk med fokus på, hvordan man som voksent menneske med autisme kan finde strategier til at håndtere hverdagen og vanskelige situationer.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022